2016,నవంబరు-17 నుండి 19 వరకు కానూరులో నిర్వహించిన రాష్ట్రస్థాయి వాలీబాల్ క్రీడాపోటీలలో, ద్వితీయస్థానం సాధించిన కృష్ణా జిల్లా జట్టులో కెప్టెనుగా పాల్గొన్న ఈ పాఠశాలకు చెందిన అజయ్ అను విద్యార్థి, తమ ప్రతిభ ప్రదర్శించి, జాతీయ పాఠశాలల క్రీడాపోటీలకు ఎంపికైనాడు. 2016,డిసెంబరు-5 నుండి 10వతేదీ వరకు, మధ్యప్రదేశ్ రాష్ట్రంలో నిర్వహించు జాతీయస్థాయి పాఠశాలల క్రీడా పోటీలలో ఈ విద్యార్థి పాల్గొంటాడు. [3]
ఉరుటూరు గ్రామ శివారులోని పాత నల్లగుంటలో నూతనంగా నిర్మించిన ఈ పాఠశాల భవనాలను 2016,డిసెంబరు-6న ప్రారంభించెదరు. ఈ పాఠశాల నిర్మాణానికి ఎస్.సి.సబ్ ప్లాన్ నిధులు 13 కోట్ల రూపాయలు మంజూరుకాగా, 2014,జనవరి-26న భూమిపూజ నిర్వహించి నిర్మాణం ప్రారంభించారు.ఇందులో 19 తరగతి గదులు ఉన్నాయి. ప్రయోగశాల, గ్రంథాలయాల కొరకు 5 గదులనూ, 18 గదులను వసతి గృహం, భోజనశాలకూ కేటాయించారు. అంతేగాకుండా పాఠశాల సిబ్బంది వసతి కోసం 7 గృహాలను నిర్మించారు. విద్యార్థులు ఆటలాడుకొనుటకు రెండున్నర ఎకరాలలో క్రీడా ప్రాంగణాన్ని ఏర్పాటు చేసారు. దీనితో విద్యార్థులకు అవసరమైన అన్ని సౌకర్యాలు ఏర్పడినవి. ఇంత వరకు ఈ పాఠశాలను మొవ్వ మండలంలోని నిడుమోలులో నిర్వహించారు. 2016,జూన్ నుండి ఇక్కడకు మార్చారు. ఈ పాఠశాలలో ప్రస్తుతం 5 నుండి 10వ తరగతి వరకు, 406 మంది విద్యార్థులు, విద్యనభ్యసించుచున్నారు. [4]

గ్రామ చరిత్ర
పామర్రు మండలం
సాంఘిక సంక్షేమశాఖ బాలుర గురుకుల పాఠశాల
కృష్ణా జిల్లాలోని మండలాలు, గ్రామాలు